alexandrainst/scandi-wiki huggingface dataset:
Filosofiåret 1612

Filosofiåret 1612 er en oversikt over hendelser, utgivelser og personer med tilknytning til filosofi i 1612.


Hendelser

Publiseringer

Fødsler 
5. februar – Antoine Arnauld, fransk teolog, filosof og matematiker (død 1694)

Dødsfall 
11. februar - Antonio Persio, italiensk filosof (født mellom 1542 og 1550)
12. februar – Johannes Neldel, tysk retoriker, logiker, rettsviter og filosof (født 1554)
12. september – Ernst Soner, tysk lege og filosof (født 1572)

Referanser
Tonny Trindade de Vilhena

Tonny Emilio Trindade de Vilhena (født 3. januar 1995) er en nederlandsk-angolsk fotballspiller som spiller for den italienske klubben , på lån fra den spanske klubben .

Hans far er fra Angola, mens hans mor er fra Nederland.

Landslaget 
Han ble innkalt til  for første gang den 6. mars 2013, bare 18 år gammel. Han ble tatt ut i bruttotroppen til VM-2014 i Brasil, men han kom ikke videre til 23-mannstroppen.

Den 4. juni 2016 fikk han sin første landskamp for  mot .

Referanser

Eksterne lenker 
 
 Voetbal International profile

Nederlandske fotballspillere
Fotballspillere for Feyenoord Rotterdam
Fotballspillere for FK Krasnodar
Fotballspillere for RCD Espanyol
Fotballspillere for Salernitana Calcio 1919
Personer fra Maassluis
Fødsler i 1995
Aleksandar Mitrović

For volleyballspilleren, se Aleksandar Mitrović (volleyballspiller)

Aleksandar Mitrović (født 16. september 1994 i Smederevo) er en serbisk fotballspiller som spiller for den engelske klubben Fulham FC. Han spiller også for det serbiske landslaget. 

Han har tidligere spilt for de serbiske klubbene Teleoptik og Partizan, samt den belgiske klubben Anderlecht. Da Mitrović var 18 år gammel ble han kåret til å være blant Europas ti største talenter av UEFA.

Den 21. juli 2015 signerte han en 5-årskontrakt med Newcastle United for en overgangssum på 13 millioner pund.

Landslaget 
Han ble tatt ut i s tropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

Meritter

Klubb
Partizan
 Serbisk SuperLiga: 2012–13

Anderlecht
 Belgisk toppdivisjon i fotball: 2013–14 
 Belgian Super Cup: 2014

Newcastle United
 EFL Championship : 2016-17

Internasjonale
Serbia U19
 UEFA European Under-19 Championship: 2013

Individuelle
 EFL Championship Player of the Month: mars 2018 april 2018

Referanser

Eksterne lenker 
 
 Aleksandar Mitrović på Reprezentacija.rs
 Aleksandar Mitrović på Thetopforward.com

Serbiske fotballspillere
Spillere i Fotball-VM 2018
Spillere i Fotball-VM 2022
Fotballspillere for FK Teleoptik
Fotballspillere for FK Partizan
Fotballspillere for RSC Anderlecht
Fotballspillere for Newcastle United FC
Fotballspillere for Fulham FC
Personer fra Podunavlje
Oscar Hijuelos

Oscar Hijuelos (født 24. august 1951 i New York City i New York, død 12. oktober 2013 i New York, var en amerikansk forfatter. Han var den første forfatteren av latinamerikansk opprinnelse som har vunnet en Pulitzerpris for skjønnlitteratur.

Hijuelos ble født på Morningside Heights på Manhattan i New York som sønn til cubanske immigranter. Han studerte ved Corpus Christi School og seinere ved Bronx Community College, Lehman College og Borough of Manhattan Community College før han begynte sine studier i kreativ skriving ved City College of New York. Deretter hadde han flere ulike yrker før han ble forfatter på heltid. Hans første roman, Our House in the Last World, ble utgitt i 1983 og ble i 1985 belønnet med Prix de Rome, som deles ut av Det amerikanske akademiet i Roma. Hans andre roman, The Mambo Kings Play Songs of Love, ble belønnet med Pulitzerprisen for skjønnlitteratur i 1990. Romanen ble filmatisert som The Mambo Kings 1992 og ble satt opp som en Broadway-musikal i 2005.

Hijuelos underviste ved Hofstra University og bodde i New York City. Hijuelos døde plutselig den 12. oktober 2013, etter å ha kollapset på en tennisbana på Manhattan.


Bibliografi 
 Our House in the Last World (1983)
 The Mambo Kings Play Songs of Love (1990)
 The Fourteen Sisters of Emilio Montez O'Brien (1993)
 Mr. Ives' Christmas (1995)
 Empress of the Splendid Season (1999)
 A Simple Habana Melody (2002)

Utgitt på norsk 
 Sangen om den vakre María (1992), ny tittel: The Mambo Kings spiller opp! (2012) (The Mambo Kings Play Songs of Love) - Isak Rogde (oversetter)
 Keiserinne av den skjønne årstid (2000) (Empress of the Splendid Season)    Isak Rogde (Oversetter)

Utgitt på svensk 
 Mambo kings spelar och sjunger om kärlek 1990
 Emilio Montez O'Briens fjorton systrar 1993
 Kärlekens härskarinna 1999
 En enkel Havannamelodi 2004

Priser og utmerkelser 
 Pulitzerprisen for skjønnlitteratur 1990 for The Mambo Kings Play Songs of Love

Referanser

Eksterne lenker 
 
 

Romanforfattere fra USA
Engelskspråklige forfattere
Personer fra USA av cubansk opphav
Pulitzer-vinnere innen skjønnlitteratur
Medlemmer av American Academy of Arts and Sciences
Duke University
Personer fra New York City
Amaro Pargo

Amaro Rodríguez Felipe y Tejera Machado (født i San Cristóbal de La Laguna på Tenerife, 3. mai 1678, død 4. oktober 1747, San Cristóbal de La Laguna), også kjent som Amaro Pargo, var en spansk kaper, sjøkaptein, navigatør og marinehelt.

Liv og virke

Bakgrunn 
Amaro var sønn av Juan Rodríguez Felipe de Barrios og Beatriz Tejera Machado. Han ble døpt i kirken Nuestra Señora de los Remedios, som nå er katedral for San Cristóbal de La Laguna. Han hadde syv søsken.

Hans ungdom var påvirket av piratvirksomheten som var et økende problem i farvannene rundt Kanariøyene.

Tilnavnet
Det er ikke helt avklart hvorfor Rodríguez Felipe fikk tilnavnet «Pargo». Tradisjonelt er det blitt antatt at psevdonymet skyldes at han som angriper var rask og smidig i kamp og beveger seg til sjøs som fisken kjent som pargo på spansk. Senere er det blitt påstått at det hadde med hans ansiktstrekk å gjøre. Men også andre teorier har blitt lansert. Professor Manuel de Paz ved Universitetet i La Laguna og forskeren og bibliotekaren Daniel García Pulido mener at det var hele slekten hans som var kjent under dette kallenavnet.

Virksomhet

Han tilpasset lasterom på sine fartøyer for å transportere slaver, som ofte ble transportert under umennesklige forhold (dette var i og for seg vanlig på denne tid). Slaver ble benyttet på plantasjer i Vestindia eller sukkerbruk på Kanariøyene. Amaro Pargo tjente en formue på denne virksomheten, og ble til slutt Kanariøyenes rikeste mann.

Han var en venn av dominikanernonnen María de León Bello y Delgado, og hun inspirerte ham til å utøve veldedighet i lokalsamfunnet, særlig for å få slutt på fattigdommen.

Han døde den 4. oktober 1747 i hjembyen San Cristóbal de La Laguna, og ble begravd i klosteret Santo Domingo de Guzmán.

Ettermæle 
Amaro Pargo var en figur som en gang hadde samme rykte og popularitet som Svartskjegg (Edward Teach) og Francis Drake. På grunn av sin støtte til den spanske kronens kamp mot utenlandske fiender ble Amaro Pargo en nasjonalhelt. Han kjempet mot noen av de mest beryktede og fryktede pirater i sin samtid, blant andre Svartskjegg.

Referanser

Eksterne lenker 
 El corsario Amaro Pargo

Spanske forretningsfolk
Pirater
Personer fra Tenerife
Fødsler i 1678
Dødsfall i 1747
Adelige spaniere
Vincent Bommen

Arne Vincent Bommen (født 22. august 1906 i Oslo, død 26. april 1983) var en norsk embetsmann som også var kabinettsekretær for kongen.

Han var sønn av direktør Morten  Müller Bommen og Marie Katharine Jensen.  I 1934 giftet han seg med lensmannsdattera Emthe Meyer (1907–1990). Etter examen artium 1924 og Oslo handelsgymnasium 1925 var han litt rundt i Europa og studerte, før han i 1929 fikk jobb som sekretær hos Kronprins Olav (1903–1991). Under krigen var han sekretær i Forsyningsdepartementet, men etterpå fikk han igjen jobbe for kongen, denne gang som kabinettsekretær, den som holder orden på korrespondansen.  Han holdt på til 1979, da ble han kabinettsjef, men døde i 1983. Han hadde en haug med ordener fra inn- og utland.

Premier 

 K. m. stj. St. Olavs Orden i 1969,
 H. VII Erindr, med. i gull, 
 H. VII Jub.med. 1930 og 1955, 
 Stk. B. K. O., 
 Stk. Dannebrogordenen fra danskene
 Stk. Finlands hvite roses orden, 
 Stk. Æreslegionen i Frankrike, 
 Stk. G. Ph. O., 

 Stk. Isl. F. O., 
 Stk. It. Rep. O., 
 Stk. Jug. Rep. O., 
 Stk. L. A. N. O., 
 Stk. N. O.-N. O., 
 Stk. N. Or. H. O., 
 Stk. Pav. St. S. O., 
 Stk. S. N. O., 

 Stk. Stb. V. O., 
 Stk. Ø. Rep. Fortj. O., 
 Stk. Etiopias Stj. O., 
 Stk. Pers. S. & L. O., 
 Stk. Siam. Kr.  O., 
 Stk. Siam Hv. EI. O., 
 Stk. Tun. Rep. O., 
 Stk. Chil. A. M. O., 
 Stk. Bras. Rio Branco, 
 Stk. Arg. Al. M. O.

Referanser 

Norske embets- og tjenestemenn
Personer tilknyttet Det kongelige hoff
Dannebrogordenen
Personer fra Oslo
Nidelven skole

Nidelven skole er en barne- og ungdomsskole som eies av Adventkirken i Trondheim, og er medlem av Kristne Friskolers Forbund.

Skolen er en livssynsskole av religiøse/etiske grunner og mottar støtte med hjemmel i privatskolelovens § 2-1 a. 
Skolen drives ut fra det religiøse grunnlaget som Adventistsamfunnet representerer, og de utdanningsprinsippene som ligger til grunn for den adventistiske skolefilosofi.

Eksterne lenker 
 http://www.nidelvenskole.no
 http://www.facebook.com/nidelvenskole

Barne- og ungdomsskoler i Trøndelag
Skoler i Trondheim
Kristne skoler i Norge
Adventistene
Midtbyen (Trondheim)
Liste over røykeforbud etter land

Dette er en liste over røykeforbud etter land. En rekke land har forskjellige former for røykeforbud. Røykeforbud er offentlig politikk, inkludert straffebud og helse og arbeidsmiljø reguleringer som forbyr tobakksrøyking på arbeidsplasser og/eller andre offentlige ormråder. Lovgivgningen kan også i noen tilfelle begrense det å bære eller eie et påtent tobakksprodukt.

Liste over land 

Australia: Restriksjoner på flyplasser, offentlige kontorer og andre arbeidssteder samt på enkelte strender
Bhutan: Totalforbud mot tobakksalg
Canada: Forbud mot røyking på arbeidsstedet og mange offentlige steder
Costa Rica: Røykeforbud på arbeidsplasser, i offentlige og kulturelle bygninger, restauranter, utesteder, buss- og taxiholdeplasser, idrettsarenaer, med mer, samt forbud mot tobakksreklame.
Cuba: Røykeforbud på offentlig transport, i butikker og på offentlige steder.
Danmark: Røykeforbud på arbeidsplasser, tillatt på enkeltmannskontorer og røykerom. Røykeforbud på restauranter, barer og kaféer over 40 m². Røykerom tillatt. Røykeforbud på offentlig transport.
Frankrike: Røykeforbud på alle offentlige steder fra 2007, røykeforbud på restauranter, barer, kafeer og offentlig transport.
India: Forbud mot tobakksreklame og tobakksalg til barn
Iran: Røykeforbud i offentlige bygninger samt forbud mot tobakksreklame.
Irland: Røykeforbud  på puber, restauranter og andre lukkede arbeidssteder.
Italia: Forbud mot røyking i alle offentlige, lukkede rom.
Malta: Røykeforbud på restauranter, i barer og andre steder
Mexico: Røykeforbud i offentlige bygninger, restauranter, barer og diskoteker.
Montenegro: Forbud mot røyking på offentlige steder og tobakksreklame.
Nederland: Røykeforbud på mange offentlige steder, inkludert jernbanestasjoner, togtoaletter og kontorer.
Norge: Generelt røykeforbud på arbeidsplasser, med mange unntak. Røykeforbud på restauranter, barer og kafeer. Tobakksreklame forbudt.
Storbritannia: Røykeforbud på restauranter, barer, kafeer og offentlig transport.
Sverige: Røykeforbud på restauranter, barer, kafeer og offentlig transport.
Tanzania: Røykeforbud på mange offentlige steder
USA: Lover mot røyking i ulike delstater, mest omfattende i California
Tyskland: Tilsammen et lappeteppe av røykelover fra de forskjellige delstater. Røykeforbudet på barer blir ikke kontrollert i større utstrekning. Alle delstater har røykeforbud på offentlig transport.

Referanser

Eksterne lenker 
 Smoking bans around the world 
 List of countries with smoking bans (Yahoo) 
 Interactive map on some global smoking bans
 Interactive map on prevalence of smoking among men and women
 Smoking ban news

Røyking
Adrian Øhrn Johansen

Adrian Øhrn Johansen (født 1. april 1986) er en norsk fotograf fra Hvaler. Han studerte fotojournalistikk ved Høgskolen i Oslo fra 2005–2007, og har vært tilknyttet en rekke aviser og magasiner.

Utmerkelser
2013: Nominert til Webby Awards i kategoriene «Documentary» og «News & Politics: Series»
2013: Nominert til Lovie Awards i kategorien «Documentary»
2013: Årets Bilde, 1. premie i kategorien «Video feature»
2013: Årets Bilde, 3. premie i kategorien «Nyhet reportasje»
2013: Nominert til «PDN's 30 New and Emerging Photographers to Watch»
2012: Den store journalistprisen                                                                                
2011: Nordiske mediedager, heder og diplom for reportasjen «Wunderbarna»
2010: Årets Bilde, 3. premie i kategorien «Natur og miljø»
2010: Nominert til «PDN's 30 New and Emerging Photographers to Watch»
2009: Årets Bilde, 3. premie i kategorien «Dokumentar utland»
2008: Årets Bilde, 3. premie i kategorien «Nyhet»
2007: Årets Bilde, 2. premie i kategorien «Mennesker»

Stipend
2012: Leger Uten Grensers Témoignage-stipend
2007: Pressestipend fra Flyktninghjelpen

Eksterne lenker
 Fotografens hjemmeside
 Omtale i Dagbladet
 Intervju på videojournalistikk.com

Norske fotografer
Fødsler i 1986
Charles Antoine Delgobe

Charles Antoine Delgobe (født 11. november 1844 i Château-Thierry i departementet Aisne i Frankrike, død 1. januar 1916 ved Kristiania) var en fransk-norsk ingeniør og genealog.

Delgobe tok bergingeniørseksamen i Paris i 1867 og kom i 1870 till Norge som direktør for Vigsnes Kobberverk. Han ble i 1877 driftsdirektør og i 1879 generaldirektør for de av et fransk selskap drevne apatittgruvene i Bamble, Norges da største private gruveselskap.

Fra 1887 var Delgobe bosatt i Kristiania som sivilingeniør, oversetter og var fra 1907 belgisk visekonsul. Han skaffet seg svært grundige kunnskaper i norsk historie og genealogi, og skapte store samlinger innen disse emner, som omfattet hele Norge. Han utgav Stamtavle over familien Holberg (1884) og skrev en del avhandlinger. Men størst betydning fikk han for den genealogiske forskningen ved uttrettelig å bisstå andre med sine kunnskaper. Hans bibliotek og samlinger kom til stiftsarkivet i Kristiania og derfra til Statsarkivet i Oslo.

Referanser

Eksterne lenker 
 

Franske forretningsfolk
Franske ingeniører
Norske ingeniører
Genealoger
Personer fra departementet Aisne
Fødsler i 1844
Dødsfall i 1916
Gustav Arne Kramer

Gustav Arne Kramer (født 13. april 1934 i Bærum, død 5. november 2019) var en norsk jazzmusiker (klarinett) og instrumentreparatør.

Hans interesse for musikk startet i barndommen i Evje musikkorps. Videre gikk den musikalske veien via Sandvika Musikkorps til Gardemusikken mens han gikk på Valler videregående skole. I tidsrommet 1953–63 var han med i Big Chief Jazzband med Eivind Solberg, Gerhard Aspheim, Øistein Lund, Ola Sværen og Bjørn Pedersen. I tillegg deltok han i flere fjernsynssendinger - for eksempel "Musikk for swingende" fra 19.07.1986 - og plateinnspillinger, blant annet «Wrap your troubles in dreams» (1954) og «Kansas city man blues» (1955).

Etter læretid hos instrumentmaker Ivar Lundgren i Teatergaten i Oslo, etablerte han sitt firma på Nesodden i 1965, «Gustav Kramer – reparasjon av blåseinstrumenter».

Kramer stilte i 1979 ut sin samling frimerker med jazzmotiv. Kramer skrev manus til filmen «Men Olsenbanden var ikke død» fra 1984, som fikk Chaplin-prisen i 1986. Han var redaktør og programleder for 50 sendinger av Forbrukerradioens Jazzradio’n i 1991.

I 2006 ble han medlem av Cabinorkesteret i Drøbak. Året 2012 utga han boken Mine 10 år med Chiefen som ble lansert under Big Chief Jazzbands 60-årsjubileum i gamle Logen i Oslo. I 2016 var han medforfatter/-redaktør for boken "Jazzå ....? Myter og humor i norsk jazz" - en bok om jazzhumor. I 2018 - 84 år gammel - var man med på innspillingen av Jan Braathens CD "In the shadow of the forth dimention"

Han var gift med Rigmor Saue (1931–2001), som var en aktiv portrettmaler og den som i 1984 malte Munch-maleriene i filmen "Men Olsenbanden var ikke død".

Utgivelser

Bjørn Stendahl, Petter Pettersson og Gustav Kramer (red.), Jazzå ... ? Myter og humor i norsk jazz, Musikkhuset forlag, 2016

Referanser

Eksterne lenker 
 

Norske jazzklarinettister
Jazzjournalister
Norske journalister
Personer fra Bærum kommune
Tomtegata (Oslo)

Tomtegata var en gate på Vaterland i Oslo fram til ca. 1970, da hele området ble sanert. Gata lå der Oslo S og Posthuset befinner seg i dag. Knut Hamsun bodde i nr. 11 som ung. Huset er omtalt i Sult som «huset med de to innganger».
Gata er også omtalt i Alf Prøysens vise «Solskinn og sang».

Referanser

Eksterne lenker 
 
 Flere bilder på digitaltmuseum.no

Tidligere veier i Oslo
Vaterland
Arkitekturåret 2013

Arkitekturåret 2013 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 2013.

Bygninger

Januar - James B. Hunt Jr. Library, tegnet av Snøhetta åpnet i Raleigh, Nord-Carolina.
21. mars - Den Blå Planet, tegnet av 3XN, åpnet i København, Danmark.
25. april - George W. Bush-senteret ble åpnet i Dallas, Texas.
30. mai - Mary Rose-museet, tegnet av Wilkinson Eyre Architects og Pringle Brandon Perkins+Will, åpnet i Portsmouth, England.
1. juni - Musée des civilisations de l'Europe et de la Méditerranée, tegnet av Rudy Ricciotti, åpnet i Marseille, Frankrike.
10. juni - Cayan Tower i Dubai, De forente arabiske emirater, sto ferdig.
 30. august - offisiell åpning av Kalvebod Bølge i København
13. november - Four World Trade Center i New York sto ferdig.

Hendelser
Oktober - Den 6. World Architecture Festival ble arrangert i Singapore.
12. juni - Grunnsteinnedleggelse for Berliner Stadtschloss i Berlin, Tyskland.

Priser
 AIA-gullmedaljen – Thom Mayne
 C.F. Hansen-medaljen – Jan Gehl
 Eckersbergmedaljen – Kristine Jensen
 Murverksprisen – MVRDV og DARK Arkitekter for DNBs nybygg i Bjørvika
 Betongtavlen – Reiulf Ramstad Arkitekter for Selvika rasteplass - Nasjonal turistveg Havøysund (Fylkesvei 889)
 Arnstein Arneberg pris – Villa Perlemorveien, Griff arkitektur
 Architecture Firm Award – Tod Williams Billie Tsien Architects
 Den europeiske unions pris for samtidsarkitektur – Henning Larsen Architects for  Harpa konserthus
 Norsk Stålkonstruksjonspris – Trollstigplatået, Reiulf Ramstad Arkitekter
 Nykredits Arkitekturpris – Gehl Architects
 Pritzker Architecture Prize – Toyo Ito, Japan
 Treprisen – Helen & Hard Arkitekter ved Siv Helene Stangeland og Reinhard Kropf

Dødsfall

9. april - Paolo Soleri (født 1919), italiensk-amerikansk arkitekt.
22. juni - Henning Larsen (født 1925), dansk arkitekt.
29. august - Are Vesterlid, norsk arkitekt (født 1921)
28. november - Elisabet Fidjestøl, norsk arkitekt op politiker (91) (født 1922)
Olaf Ottesen Dahll

Olaf Ottesen Dahll (født 19. desember 1889 i Kristiania, død 27. mai 1968) var en norsk jurist og roer som også representerte Norge i OL.

Han var sønn av ingeniør Jørgen Henrik Dahll og Regine Amalie Ottesen. Etter examen artium 1907 ble han student og representerte Studenternes Roklub da han var med i Sommer-OL 1912, som ble avholdt i Stockholm. Laget kom til kvartfinalen. Etter cand.jur. 1913 hadde han en variert karriere. Først ett år som sekretær ved generalinspektoriatet i det østlige Anatolia, det som i dag er Armenia. Han var bosatt i Van men så kom den første verdenskrig og den europeiske administrasjon av området ble lagt i bero. 

Så han for tilbake til Norge og ble advokat i Torridal ved Kristiansand. Dernest 1915–1916 sekretær i Utenriksdepartementet. Fra 1916 til 1917 var han sjef for Norske Studenters Roklub, mens han 1916 til 1920 var ved advokatkontoret Johan J. L. Schaanning i Kristiania. I 1920 var han forøvrig høyesterettsadvokat i ett år, før han var ett år på studieopphold i London hos skipsmegler-firmaet Botterrell & Roche i London og lærte seg den engelske sjørett og handelsrett. Han ble også sekretær for Norsk Skipsmeglerforbund og med i direksjonen for Holmenkollbanen og det såkalte Continentalkomplekset.  Fra  1921 til 1928 ble han opphøyet til partner med Schaanning, og fra 1928 i utvidet kompaniskap med Ernst Hilditch, Folkvard Bugge og B. Dahl-Hansen. Men advokat-selskapet ble oppløst i 1932.

Han var ellers ulønnet offiser fra 1908, fra 1918 ulønnet premierløytnant i hjulrytterkompani (de som bruker sykkel for å forflytte seg) og tok Idrettsmerket i gull, en utmerkelse etablert i 1915 for generelle ferdigheter. Han ble  også tildelt Kongens fortjenstmedalje i gull.  Fra 1929 til 1934 var han president i Norges Fekteforbund.  

I 1917 giftet han seg i København med ho Agnete Cold (1896) som var datter av Christian Magdalus Thestrup Cold som var dansk utenriksminister fra 1922 til 1924.

Utgivelser 
 Om skipsmegleres rettslige stil, 1925

Referanser

Eksterne lenker 
 

Norske roere
Norske jurister
Deltakere for Norge under Sommer-OL 1912
Roere under Sommer-OL 1912
Norske idrettsledere
Personer fra Oslo
Kongens fortjenstmedalje i gull
Frithjof Hunter Lorentzen

Frithjof Hunter Lorentzen (født 7. august 1896 i Newcastle (New South Wales), Australia, død 13. juli 1965 i Oslo) var en norsk skipsmegler og OL-fekter.

Han var sønn av kaptein Johannes Lorentzen (1864–1910) og ho Valborg (1866). Hans brødre var brødrene James Stove-Lorentzen (1893–1920), Axel Borgval Lorentzen (1895–1952) og Jørgen Johannes Lorentzen (1897–1975), og de bodde i Drammen og gikk på stedets offentlige høiere allmenskole Etter Oslo handelsgymnasium 1915 var han skipsmegler i Oslo frem til 1918, dernest i Paris til 1920, så i London 1921 til 1922.  Fra 1923 gikk han sammen med broren Jørgen Johannes inn som kompanjong i meglerfirmaet Lorentzen & Co. i Oslo som de to eldste brødrene James og Axel hadde startet i 1919. De tok over megleriet som inntil da ble drevet av E. Engelbrethsen og holdt til i Heyerdahlsgt. 1. Megleriet drev mye med kull- og oljeforsyning til hvalfangsten i Antarktis. Dette gjorde at de i 1929 de første tankerkontrakter. Fra 1933 var han med i Lorentzens Rederi. Ellers var han styremedlem i Braathens Rederi (etablert 1930 og fra 1935 kalt Lorentzens Skibs A/S) og i representantskapet for A/S Fraternitas. I 1962 delte Lorentzen seg i rederi og megleri, der sønnene til Frithjov, han J. Eirik Lorentzen (1928–1987), Fridtjof Lorentzen jr (1929–2010) og Christian Lorentzen (1948) ble innehavere av F. H. Lorentzen & Sons. Altså: Sons var J. Eirik, Fridtjof jr. og Christian.

Fektingen 
 Sommer-OL 1924 i Paris, og  Sommer-OL 1928 i Amsterdam.  
 norsk mester i fekting, kårde for senior herre i 1929 og 1932. Representerte Oslo Fekteklub
 visepresident i Norges Fekteforbund

Se også 
 Lorentzen (slekt)

Referanser

Eksterne lenker 
 

Norske skipsmeglere
Norske skipsredere
Norske fektere
Deltakere for Norge under Sommer-OL 1924
Deltakere for Norge under Sommer-OL 1928
Fektere under Sommer-OL 1924
Fektere under Sommer-OL 1928
Nordmenn født i Australia
Personer fra Oslo
Personer fra Newcastle i New South Wales
Artikler i sjøfart-prosjektet
Morten Svalstad

Morten Svalstad (født 25. september 1969) er en norsk tidligere fotballspiller og senere trener som spilte målvakt for klubbene Lillestrøm og Hamarkameratene.

Klubbkarriere 
Svalstad startet sin fotballkarriere hos Lillestrøm, hvor han ikke fikk noen seriekamper på seniornivå. I 1988 meldte han overgang til Hamarkameratene, hvor han frem til sesongslutt i 1994 fikk 80 seriekamper og 91 kamper totalt. Hamarkameratene var for øvrig i Tippeligaen i årene 1992 til 1995, men i 1993-sesongen var Svalstad andrevalg bak André Ulla i alle kamper unntatt hjemmekampen mot  (3–0).

Landslag 
Svalstad fikk flere kamper på aldersbestemte landslag for Norge, fra U-15 til U-21. Han spilte for Norge under flere internasjonale ungdomsmesterskap, blant annet under U20-VM i fotball for herrer i 1989, hvor Norge endte som nummer tre i gruppespillet.

Trenerkarriere 
Etter at han la opp som fotballspiller har Svalstad blant annet vært trener for damelaget til Brumunddal Fotball, sammen med Kristin Bekkevold.

Referanser

Eksterne lenker 
 
  Spillerprofil hos Altomfotball.no

Norske fotballspillere
Norske fotballtrenere
Fotballspillere for Lillestrøm SK
Fotballspillere for HamKam